Sharul Nazeem

Sharul Nazeem bin Zulpakar (lahir 16 November 1999) ialah seorang pemain bola sepak Malaysia yang bermain untuk Selangor dalam Liga Super Malaysia sebagai bek tengah.

Kerjaya kelab

Tahun-tahun awal 
Sharul dilahirkan di Kuala Lumpur dan dibesarkan di Gombak, Selangor. Beliau mengambil langkah pertama dalam bola sepak dengan mewakili kelab tempatan dalam liga divisyen tiga (Liga FAM), Marcerra United pada 2017. Pada tahun berikutnya, beliau menyertai pasukan remaja Selangor, dan kemudian dinaikkan pangkat ke Selangor II, di mana beliau berjaya bermain dalam pasukan pertama sebagai kapten, dan bermain semua perlawanan pada musim Liga Premier 2020, dengan membantu pasukan itu mencapai tempat ketujuh dalam liga.

Selangor 
Sharul adalah sebahagian daripada pasukan senior selepas dipanggil oleh ketua jurulatih pasukan Selangor II, Michael Feichtenbeiner, untuk mewakili kejohanan Piala Malaysia 2020. Pada 2 Disember 2020, Selangor mengesahkan Sharul akan dinaikkan pangkat secara pasti ke pasukan utama senior dalam musim 2021. Beliau membuat penampilan sulung kelab itu pada 6 April 2021, bermain penuh 90 minit, tetapi dengan kekalahan 1–2 menentang Kedah Darul Aman dalam perlawanan Liga Super. Pada 3 Ogos 2021, Shahrul menjaringkan gol pertamanya bagi kelab menentang UiTM dalam kemenangan 2–0 pada perlawanan Liga Super.

Kerjaya antarabangsa

Pasukan belia 
Sharul telah mewakili peringkat remaja Malaysia daripada pasukan bawah 19 tahun hingga pasukan bawah 23 tahun. Walau bagaimanapun, beliau tidak pernah membuat sebarang penampilan pada masa itu.

Senior 
Pada Oktober 2021, Sharul menerima panggilan pertamanya bagi pasukan senior selepas prestasi mengagumkannya bersama Selangor, Beliau pernah dipanggil sebelum perlawanan persahabatan menentang Jordan dan Uzbekistan tetapi menarik diri kerana kecederaan hamstring. Pada 10 Mac 2022, beliau menerima satu lagi panggilan penampilan pasukan senior daripada ketua jurulatih baharu Kim Pan Gon menjelang perlawanan persahabatan menentang Filipina dan Singapura.

Statistik kerjaya

Kelab

Nota

Rujukan

Pautan luar 

Kelahiran 1999
Orang dari Selangor
Orang Malaysia berketurunan Melayu
Pemain Selangor FA
Pemain bola sepak Malaysia
Orang hidup